আশুলিয়া থানার ওসি অবশ্য নাজমুলকে আটকের বিস্তারিত কোন কারণ জানাননি৷ তিনি দাবি করেন, নাজমুলের বিরুদ্ধে সুনির্দিষ্ট অভিযোগে মামলা হয়েছে৷ সে শ্রমিক অসন্তোষে উস্কানি দিয়েছে৷ তবে সেটা কী ধরনের অভিযোগ জানতে চাইলে তিনি ঊধ্বর্তন কর্মকর্তাদের দোহাই দেন৷ তিনি বলেন, ‘‘আমি বিস্তারিত কিছু বলতে পারব না৷ এএসপি অথবা এডিশনাল এসপি বলতে পারবেন৷'' তবে এব্যাপারে জানার জন্য সাভার সার্কেল এএসপি নাজমুল হাসান ফিরোজের সঙ্গে যোগাযোগের চেষ্টা করেও তাঁকে পাওয়া যায়নি৷